รบกวนสอบถามหน่อยคับ ผมไปวิ่งออกกำลังกาย แต่วิ่งได้สักพักรู้สึกจุกที่อัณฑะ พอหยุดวิ่งสักพักก็จะหาย แต่พอวิ่งได้พักสักก็จะกับมาจุกอีก อการแบบนี้เกิดจากสาเหตุอะไรได้คับ
สวัสดีค่ะ อาการจุกที่อัณฑะอาจเกิดจาก- ไส้เลื่อนบริเวณขาหนีบ อาการคือเวลายืน นั่ง หรือไอ อัณฑะจะใหญ่ขึ้น หรือคลำพบก้อนได้ และยุบหายเวลานอนราบ ไม่มีอาการเจ็บปวด เมื่อคลำก้อนดูมีลักษณะนุ่ม ไม่เจ็บ แต่ถ้าเกิดภาวะแทรกซ้อน กลายเป็นไส้เลื่อนชนิดติดคา ก็จะไม่ยุบหายไป และทำให้มีอาการปวดอย่างต่อเนื่อง- ถุงน้ำในอัณฑะ จะคลำได้เป็นก้อนในถุงอัณฑะที่มีลักษณะนุ่ม มักไม่มีอาการเจ็บปวดแต่อาจรู้สึกตึงๆได้ แต่หากมีการติดเชื้อที่ถุงน้ำ ก็จะมีอาการปวดลูกอัณฑะ และลูกอัณฑะบวมแดงได้- อัณฑะบิวขั้ว มักปวดทันทีทันใด พบมากในเด็กแรกเกิดและชายหลังเข้าสู่วัยเจริญพันธุ์- อัณฑะอักเสบจากการติดเชื้อ ปวดบวมแดงที่อัณฑะ ร่วมกับมีไข้ อาจมีปวดท้อง คลื่นไส้อาเจียนร่วมได้- ก้อนเนื้องอกและมะเร็งอัณฑะ แต่มักจะคลำได้เป็นก้อนแข็งที่อัณฑะ อาจปวดหรือไม่ปวดก็ได้ และหากเป็นก้อนมะเร็ง ก้อนก็จะโตขึ้นอย่างรวดเร็วแนะนำว่าควรไปพบแพทย์เพื่อให้ทำการตรวจบริเวณอัณฑะเพิ่มเติม ถ้ายังมีอาการทุกครั้ง ไม่หายไปการดูแลตัวเอง งดการมีเพศสัมพันธ์หรือการช่วยตัวเองไปก่อนจนกว่าอาการจะหายสนิท ไม่ไปบีบหรือจับบริเวณที่ปวดบ่อยๆ กินยาแก้ปวดได้